ตามที่มีประชาชนร้องเรียนผ่าน Platform Traffy Fondue ความว่า พบรถปูนทำเศษปูนตกหล่นบนผิวการจราจรระหว่างซอยอุดมสุข 21-23 นั้น                     สำนักงานเขตบางนาได้ให้เจ้าหน้าที่เทศกิจลงพื้นที่ตรวจสอบข้อเท็จจริงหลังจากรับแจ้งแล้วพบว่า มีเศษปูนตกหล่นบนผิวการจราจรบริเวณตามที่รับแจ้งจริง ขณะตรวจสอบไม่พบรถปูนที่กระทำความผิด ในเบื้องต้นเจ้าหน้าที่ฝ่ายรักษาความสะอาดฯ ได้เข้าดำเนินการเก็บกวาดทำความสะอาดเศษปูนที่ตกหล่นจนสะอาดเรียบร้อย (ภาพถ่ายดังแนบ) ส่วนรถปูนที่กระทำความผิดอยู่ระหว่างติดตามตรวจสอบเพื่อนำตัวผู้กระทำความผิดมารับทราบข้อกล่าวหาและเปรียบเทียบคดีต่อไป สำนักงานเขตบางนาต้องขอขอบคุณข้อมูลที่ผู้แจ้ง ๆ เข้ามา ซึ่งบางเรื่องอาจรอดพ้นสายตาเจ้าหน้าที่บ้าง แต่หากเจ้าหน้าที่พบเห็นการกระทำความผิดซึ่งหน้าก็จะดำเนินการจับกุมผู้กระทำความผิด เชิญตัวเปรียบเทียบปรับเพื่อบังคับการให้เป็นไปตามกฎหมายดังที่ปฏิบัติอยู่เป็นประจำ
รถปูนทำปูนตกระหว่างทางอุดมสุข 21-23 ครับ
ขอบคุณครับที่แก้ไขปัญหาได้อย่างรวดเร็ว ขอบคุณระบบการจัดการที่ทำได้อย่างสะดวก ง่ายต่อการใช้  ยอดเยี่ยมครับ